
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Πρόγραμμα ενημέρωσης και παροχής πληροφοριών 
προς τους καταναλωτές σχετικά με την οικονομία 


καυσίμου και τις εκπομπές 002 των προς εμπορία 

νέων επιβατηγών αυτοκινήτων. 1 

Συγκρότηση συνεργείου υπερωριακής απασχόλησης 
για τους μήνες Φεβρουάριο - Μάρτιο - Απρίλιο - 
Μάιο - Ιούνιο και Σεπτέμβριο - Οκτώβριο - Νοέμβριο 
έτους 2002 στη Νομαρχία Δράμας. 2 


ΑΠΟΦΑΣΕΙ Σ 

Αριθ. 90364 (1) 

Πρόγραμμα ενημέρωσης και παροχής πληροφοριών 
προς τους καταναλωτές σχετικά με την οικονομία καυ¬ 
σίμου και τις εκπομπές 002 των προς εμπορία νέων 
επιβατηγών αυτοκινήτων. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΦΥΠΟΥΡΓΟΣ ΑΝΑΠΤΥΞΗΣ - 
ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ - 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1- Τις διατάξεις του δευτέρου άρθρου του Ν. 2077/1992 
(Α' 136) «Κύρωση της Συνθήκης για την Ευρωπαϊκή Ένω¬ 
ση και των σχετικών πρωτοκόλλων και δηλώσεων που πε¬ 
ριλαμβάνονται στην Τελική Πράξη» (Α' 136) καιτιςδιατά- 
ξειςτου άρθρου 2παρ. 1 σημείο ζ και η του Ν. 1338/1983 
(Α' 34) «Εφαρμογή του Κοινοτικού Δικαίου», όπως τροπο¬ 
ποιήθηκε με την παρ. 1 του άρθρου 6του Ν. 1440/1984 (Α' 
70) «Συμμετοχή της Ελλάδος στο Κεφάλαιο της Ευρωπαϊ¬ 
κής Κοινότητας Άνθρακος και Χάλυβος και του Οργανι¬ 
σμού ΕΥΡΑΤΟΜ» και του άρθρου 65 του Ν. 1892/1990 (Α' 
101), σε συνδυασμό με το άρθρο 15 του Ν.2696/1999 (Α' 
57) (ΚΟΚ). 

2- Τις διατάξεις του άρθρου 23 (παρ. 1) και 24 του Ν. 
1558/1985 «Κυβέρνηση και κυβερνητικά όργανα (Α' 137). 


3- Τις διατάξεις του Ν. 2218/1994 Ίδρυση Νομαρχιακής 
Αυτοδιοίκησης και άλλες διατάξεις (Α' 90) όπως συμπλη¬ 
ρώθηκε με το Ν. 2240/1994 (Α' 153). 

4- Την Οδηγία 99/94/ΕΚ του Ευρωπαϊκού Κοινοβουλίου 
και του Συμβουλίου της 13ης Δεκεμβρίου 1999. 

5- Τις διατάξεις του Ν. 1401 /1983 «περί κυρώσεως, τρο- 
ποποιήσεως και συμπληρώσεως του από 10/11.5.1956 
Ν.Δ. «περί Αγορανομικού Κώδικος» και άλλες διατάξεις 
(Α' 159). 

6- Το ΠΔ 431/20.10.1983 προσαρμογή της Ελληνικής 
νομοθεσίας προς τις διατάξεις της 70/156/ΕΟΚ οδηγίας 
του Συμβουλίου των Ευρωπαϊκών Κοινοτήτων της 
6.2.1970 περί προσεγγίσεως των νομοθεσιών των κρατών 
μελών που αφορούν την έγκριση των οχημάτων με κινη¬ 
τήρα και των ρυμουλκουμένων τους όπως τροποποιήθη¬ 
κε με τις 78/315/ΕΟΚ της 21/12/1977, 78/547/ΕΟΚ της 
12.6.1978 και 80/1267/ΕΟΚ της 16.12.1980 οδηγίες του 
Συμβουλίου των Ευρωπαϊκών Κοινοτήτων (Α' 160). 

7- Την υπ’ αριθ. 11375/84 κοινή Υπουργική Απόφαση 
«Συμμόρφωση προς τις διατάξεις της 80/1268/ΕΟΚ οδη- 
γίαςτου Συμβουλίου των Ευρωπαϊκών Κοινοτήτων, της 16 
Δεκεμβρίου 1980 περί προσεγγίσεως των νομοθεσιών 
των κρατών μελών σχετικά με την κατανάλωση καυσίμων 
των οχημάτων με κινητήρα» (Β' 781) όπως τροποποιήθη¬ 
κε από την υπ’ αριθ. 8742/524/94 κοινή Υπουργική Από¬ 
φαση «Προσαρμογή στην τεχνική πρόοδο της οδηγίας 
80/1268 ΕΟΚτου Συμβουλίου των Ευρωπαϊκών Κοινοτή¬ 
των σχετικά με το εκπεμπόμενο διοξείδιο του άνθρακα και 
την κατανάλωση καυσίμων των οχημάτων με κινητήρα σε 
συμμόρφωση προς τις διατάξεις της οδηγίας 93/116/ΕΟΚ 
του συμβουλίου της 17 Δεκεμβρίου 1993» και όπως τρο¬ 
ποποιήθηκε τελευταία απάτην υπ’ αριθ. 37791/1536/2000 
κοινή Υπουργική Απόφαση «Συμμόρφωση προς τις διατά¬ 
ξεις της 99/100/ΕΚ οδηγίας της επιτροπής για την προ¬ 
σαρμογή στην τεχνική πρόοδο της οδηγίας 80/1268/ ΕΟΚ 
του Συμβουλίου των Ευρωπαϊκών Κοινοτήτων σχετικά με 
το εκπεμπόμενο διοξείδιο του άνθρακα και την κατανά¬ 
λωση καυσίμων των μηχανοκινήτων οχημάτων» (Β' 862). 

8- Την υπ’ αριθ. 21090/1874/3.6.1993 κοινή Υπουργική 
Απόφαση «Έγκριση τύπου των δικύκλων ή τρίκυκλων οχη¬ 
μάτων με κινητήρα», σε συμμόρφωση με τις διατάξεις της 
οδηγίας 92/61/ΕΟΚ του Συμβουλίου των Ευρωπαϊκών 
Κοινοτήτων της 30.6.1992. (ΒΊ28) 

9- Τις διατάξεις του Νόμου 1650 (ΦΕΚ 160/Α7 
16.10.1986) «Για την προστασία του περιβάλλοντος», 
όπως αυτός τροποποιημένος ισχύει. 

10- Το άρθρο 29Ατου Ν. 1558/1985 « Κυβέρνηση και Κυ¬ 
βερνητικά Όργανα» (Α' 137) που προστέθηκε με το άρθρο 
27του Ν. 2081/1982 (Α' 154) καιαντικαταστάθηκεαπότο 
άρθρο 1, παρ. 2ατου Ν. 2469/1997 (Α'38). 

11- Τηνυπ’ αριθμ.π. 485/31.10.2001 κοινή απόφαση του 
Πρωθυπουργού και Υπουργού Ανάπτυξης «Ανάθεση αρ¬ 
μοδιοτήτων στους Υφυπουργούς Ανάπτυξης» (Β' 1484). 

12- Την υπ’ αριθ. Υ6/31.10.2001 κοινή απόφαση του 
Πρωθυπουργού και της Υπουργού Περιβάλλοντος, Χω¬ 
ροταξίας και Δημοσίων Έργων «Ανάθεση αρμοδιοτήτων 
της Υπουργού Περιβάλλοντος, Χωροταξίας καιΔημοσίων 
Έργων στους Υφυπουργούς Περιβάλλοντος, Χωροτα¬ 
ξίας καιΔημοσίων Έργων» (Β' 1484), αποφασίζουμε: 

ΚΕΦΑΛΑΙΟ Α' 

ΓΕΝΙΚΕΣ ΔΙΑΤΑΞΕΙΣ - ΠΕΡΙΕΧΟΜΕΝΑ 
ΤΟΥ ΠΡΟΓΡΑΜΜΑΤΟΣ ΕΝΗΜΕΡΩΣΗΣ 

Άρθρο 1 
Σκοπός 

Με την παρούσα απόφαση αποσκοπείται η συμμόρφω¬ 
ση της Εθνικής νομοθεσίας προς τις διατάξεις της οδη¬ 
γίας 1999/94/ΕΚ του Ευρωπαϊκού Κοινοβουλίου και του 
Συμβουλίου της 31ης Δεκεμβρίου 1999 των Ευρωπαϊκών 
Κοινοτήτων για τις πληροφορίες που πρέπει να τίθενται 
στη διάθεση των καταναλωτών σχετικά με την οικονομία 
καυσίμου και τις εκπομπές 002 όσον αφορά την εμπορία 
νέων επιβατηγών αυτοκινήτων που έχει δημοσιευθείστην 
Ελληνική γλώσσα στην επίσημη εφημερίδα των Ευρωπαϊ¬ 
κών Κοινοτήτων (ΕΕΙ_ 12/16/18.1.2000) ώστε με τη δια¬ 
σφάλιση της διάθεσης στους καταναλωτές πληροφοριών 
σχετικά με την οικονομία καυσίμου και τις εκπομπές 002 
από νέα επιβατηγό αυτοκίνητα που προορίζονται για πώ¬ 
ληση ή χρηματοδοτική μίσθωση, να μπορούν οι κατανα¬ 
λωτές να κάνουν την επιλογή τους ενημερωμένοι. 

Άρθρο 2 
Ορισμοί 

Γιατους σκοπούς της παρούσας απόφασης νοείται ως: 

1. «επιβατηγό αυτοκίνητο»: κάθε όχημα κατηγορίας ΜΙ, 
όπως ορίζεται στο παράρτημα II του Π.Δ. 431/20.10.83 (Α' 
160), το οποίο υπάγεται στο πεδίο εφαρμογής της υπ' 
αριθμ. 11375/84 κοινής Υπουργικής Απόφασης (Β' 781). 
Δεν περιλαμβάνονται τα οχή ματα που υπάγονται στο πεδίο 
εφαρμογής της υπ’ αριθ. 21090/1874/3.6.1993 κοινής 
Υπουργικής Απόφασης (Β' 428), ούτε και τα οχήματα για ει¬ 
δικούς σκοπούς, όπως ορίζονται στο σημείο ϋ) του άρθρου 
4παράγραφος 1 στοιχείο α) του Π.Δ. 431/20.10.83 (Α' 160). 

2. «νέο επιβατηγό αυτοκίνητο»: κάθε επιβατηγό αυτοκί¬ 
νητο που δεν είχε πωληθεί προηγουμένως σε πρόσωπο 
που αγόρασε με σκοπό άλλο από το να το πωλήσει ή να το 
διαθέσει. 

3. «πιστοποιητικό πιστότητας»: το πιστοποιητικό που 
προσδιορίζεται στο άρθρο 6 του Π.Δ. 431/20.10.83 (Α' 
160). 

4. «σημείο πώλησης»: τόπος, όπως κατάστημα στο 
οποίο εκτίθενται αυτοκίνητα ή υπαίθριος χώρος όπου πα¬ 


ρουσιάζονται νέα επιβατηγό αυτοκίνητα ή προσφέρονται 
προς πώληση ή χρηματοδοτική μίσθωση στους δυνητι¬ 
κούς πελάτες. Οι εμπορικές εκθέσεις στις οποίες παρου¬ 
σιάζονται στο κοινό νέα επιβατηγό αυτοκίνητα περιλαμ¬ 
βάνονται στον παρόντα ορισμό. 

5. «επίσημη κατανάλωση καυσίμου»: η κατανάλωση 
καυσίμου για την οποία υπάρχει έγκριση τύπου από την 
αρμόδια αρχή σύμφωνα με τις διατάξεις της υπ’ αριθ. 
11375/84 κοινής Υπουργικής Απόφασης (Α' 781), μνημο¬ 
νεύεται στο παράρτημα VIII του Π.Δ. 431/20.10.83 (Α' 160) 
και επισυνάπτεται στο πιστοποιητικό έγκρισης τύπου 
οχήματος ή στο πιστοποιητικό πιστότητας. Στις περιπτώ¬ 
σεις που ένα μοντέλο αφορά ομάδα παραλλαγών ή/και 
εκδόσεων, η τιμή που θα γνωστοποιείται για την κατανά¬ 
λωση καυσίμου αυτού του μοντέλου θα βασίζεται στην 
παραλλαγή ή/και την έκδοση με την υψηλότερη επίσημη 
κατανάλωση καυσίμου εντός της ομάδος. 

6. «επίσημες ειδικές εκπομπές 002 « για δεδομένο επι¬ 
βατηγό αυτοκίνητο: οι εκπομπές 002 που μετρούνται 
σύμφωνα με τις διατάξεις της υπ’ αριθμ. 11375/84 κοινής 
Υπουργικής Απόφασης (Α' 781), μνημονεύονται στο πα¬ 
ράρτημα VIII του Π.Δ. 431/20.10.83 (Α' 160) και επισυνά¬ 
πτονται στο πιστοποιητικό έγκρισης τύπου ΕΚ ή στο πι¬ 
στοποιητικό πιστότητας. Στις περιπτώσεις που ένα μο¬ 
ντέλο αφορά ομάδα αρκετών παραλλαγών ή/και 
εκδόσεων, οι τιμές που θα γνωστοποιούνται για τις εκπο¬ 
μπές 002 αυτού του μοντέλου θα βασίζονται στην πα¬ 
ραλλαγή ή/και την έκδοση με τις υψηλότερες επίσημες 
εκπομπές 002 εντός της ομάδος. 

7. «ετικέτα οικονομίας καυσίμου»: ετικέτα στην οποία πε¬ 
ριλαμβάνεται ενημέρωση του καταναλωτή σχετικά με την 
επίσημη κατανάλωση καυσίμου και τις επίσημες ειδικές 
εκπομπές 002 του αυτοκινήτου στο οποίο επικολλάται. 

8. «οδηγός οικονομίας καυσίμου»: συλλογή των επίση¬ 
μων δεδομένων κατανάλωσης καυσίμου και των επίση¬ 
μων ειδικών εκπομπών 002 για κάθε μοντέλο που διατί¬ 
θεται στην αγορά νέων αυτοκινήτων. 

9. «διαφημιστικά έντυπα»: όλο το έντυπο υλικό που χρη¬ 
σιμοποιείται για την εμπορία, διαφήμιση και προώθηση 
οχημάτων στο ευρύ κοινό. Περιλαμβάνει, τουλάχιστον, 
τεχνικά εγχειρίδια, φυλλάδια, διαφημίσεις σε εφημερί¬ 
δες, περιοδικά και εμπορικό τύπο και αφίσες. 

10. «μάρκα»: εμπορική επωνυμία του κατασκευαστή εμ- 
φαινόμενη στο πιστοποιητικό πιστότητας και στην τεκμη¬ 
ρίωση έγκρισης τύπου. 

11. «μοντέλο»: η εμπορική περιγραφή της μάρκας, του 
τύπου και, εάν υπάρχει και είναι σκόπιμο, της παραλλα¬ 
γής και της έκδοσης ενός επιβατηγού αυτοκινήτου. 

12. «τύπος, παραλλαγή και έκδοση»: τα διαφοροποιη¬ 
μένα οχήματα δεδομένης μάρκας που δηλώνονται από 
τον κατασκευαστή, όπως περιγράφονται στο παράρτημα 
II Βτου Π.Δ. 431/20.10.83 (Α' 160) και εξατομικεύονται με 
αλφαριθμητικούς χαρακτήρες τύπου, παραλλαγής και 
έκδοσης. 

Άρθρο 3 

Περιεχόμενο προγράμματος 
ενημέρωσης των καταναλωτών 

1: Το πρόγραμμα ενημέρωσης και παροχής πληροφο¬ 
ριών στον καταναλωτή περιλαμβάνει: 

α) Την ετικέτα οικονομίας καυσίμου και εκπομπών 002 
όπως περιγράφεται στο παράρτημα I του άρθρου 8 της 
παρούσας. 

β) Τον οδηγό οικονομίας καυσίμου και εκπομπών 002 
όπως περιγράφεται στο παράρτημα II του άρθρου 8 της 
παρούσας. 

γ) Την αφίσα που εκτίθεται στο σημείο πώλησης όπως 
περιγράφεται στο παράρτημα III του άρθρου 8 της πα¬ 
ρούσας. 

δ) Παροχή στοιχείων για την κατανάλωση και τις εκπο¬ 
μπές 002 στα διαφημιστικά έντυπα όπως περιγράφονται 
στο παράρτημα IV του άρθρου 8 της παρούσας. 

ε) Οι αρμόδιες υπηρεσίες του Υπουργείου Ανάπτυξης, 
του Υπουργείου Μεταφορών και Επικοινωνιών και του 
Υπουργείου Περιβάλλοντος Χωροταξίας και Δημοσίων 
Έργων παρέχουν, εάν χρειαστεί, και άλλο διαφημιστικό 
υλικό, εκτός από τα προαναφερόμενα διαφημιστικά έντυ¬ 
πα, στο οποίο αναγράφονται οι επίσημες εκπομπές 002 
και η επίσημη κατανάλωση καυσίμου του συγκεκριμένου 
μοντέλου αυτοκινήτου. 

2: Οι αρμόδιες υπηρεσίες των Υπουργείων Ανάπτυξης, 
ΥΠΕΧΩΔΕ και Μεταφορών και Επικοινωνιών διασφαλί¬ 
ζουν ότι τα στοιχεία και οι πληροφορίες που περιγράφο- 
νται στα παραρτήματα I, II, III, IV περιλαμβάνονται στο 
πρόγραμμα ενημέρωσης της παραγράφου (1) του παρό¬ 
ντος άρθρου. 

3. Για τη συλλογή και επεξεργασία των απαραίτητων 
στοιχείων της κατανάλωσης καυσίμου και εκπομπών 002 
των οχημάτων αρμόδια είναι η Δ/νση Τεχνολογίας Οχη¬ 
μάτων του Υπουργείου Μεταφορών και Επικοινωνιών. 

ΚΕΦΑΛΑΙΟ Β' 

ΕΦΑΡΜΟΓΗ ΤΟΥ ΠΡΟΓΡΑΜΜΑΤΟΣ ΕΝΗΜΕΡΩΣΗΣ 
Άρθρο 4 

Υποχρεώσεις των υπευθύνων των σημείων πώλησης και 
των επίσημων αντιπροσώπων. 

1: Οι υπεύθυνοι στα σημεία πώλησης οφείλουν να τη¬ 
ρούν τις ακόλουθες υποχρεώσεις: 

α) Σε κάθε νέο μοντέλο επιβατηγού αυτοκινήτου στο 
χώρο πώλησης να επικολλάται ή να τοποθετείται κοντά, 
κατά τρόπο ώστε να είναι ευδιάκριτη, ετικέτα οικονομίας 
καυσίμου και εκπομπών 002 η οποία πληροί τις απαιτή¬ 
σεις που προβλέπονται στο παράρτημα I. 

β) Για κάθε μάρκα οχήματος, να εκτίθεται αφίσα (ή πί¬ 
νακας ή οθόνη) με κατάλογο των στοιχείων για την επίση¬ 
μη κατανάλωση καυσίμου και για τις επίσημες ειδικές εκ¬ 
πομπές 002 όλων των μοντέλων νέων επιβατηγών αυτο¬ 
κινήτων που εκτίθενται ή προσφέρονται για πώληση ή για 
χρηματοδοτική μίσθωση είτε στο σημείο πώλησης, είτε 
με διαμεσολάβησή του. Τα στοιχεία αυτά να αναρτώνται 
σε εμφανή θέση και σύμφωνα με τη μορφή που παρατίθε¬ 
ται στο παράρτημα III. 

γ) Να διαθέτουν και να παρέχουν στους καταναλωτές 
τον οδηγό οικονομίας καυσίμου που συντάσσεται σύμ¬ 
φωνα με την παράγραφο 2 του παρόντος άρθρου. 

δ) Όλα τα διαφη μιστικά έντυπα τα οποία χρησιμοποιού¬ 
νται για την εμπορία, διαφήμιση και προώθηση, με ευθύ¬ 
νη και των επίσημων αντιπροσώπων, να περιέχουν τα 
στοιχεία για την επίσημη κατανάλωση καυσίμου καιγιατις 
επίσημες ειδικές εκπομπές 002 των οικείων μοντέλων 


επιβατηγών αυτοκινήτων σύμφωνα με τις απαιτήσεις του 
παραρτήματος IV. 

2. Με την επιφύλαξη της κατάρτισης, από μέρους της 
Επιτροπής της Ευρωπαϊκής Ένωσης, οδηγού ΙηΙθΓΠΘΐ, σε 
κοινοτικό επίπεδο, συντάσσεται, με ευθύνη των επίσημων 
αντιπροσώπων, οδηγός οικονομίας καυσίμου και εκπο¬ 
μπών 002 .0 οδηγός συντάσσεται τουλάχιστον σε ετήσια 
βάση και σύμφωνα με τις απαιτήσεις του παραρτήματος 
II. Ο οδηγός είναι συμπυκνωμένος, φορητός και χορηγεί¬ 
ται δωρεάν για τους ενδιαφερομένους καταναλωτές στα 
σημεία πώλησης. 

Οι αρμόδιες υπηρεσίες των Υπουργείων Ανάπτυξης, 
Μεταφορών και Επικοινωνιών, Περιβάλλοντος Χωροτα¬ 
ξίας και Δημοσίων Έργων μπορούν να διαθέτουν στους 
καταναλωτές τον οδηγό οικονομίας καυσίμου και να συ¬ 
νεργάζονται με τους επίσημους αντιπροσώπους για την 
προετοιμασία του. 

3. Οι υπεύθυνοι στα σημεία πώλησης και οι επίσημοι 
αντιπρόσωποι διασφαλίζουν ότι δεν υπάρχουν στις ετικέ¬ 
τες, στους οδηγούς, στις αφίσες ή στο διαφημιστικό υλι¬ 
κό που αναφέρονται στο άρθρο 3 παράγραφος 1 άλλα σή¬ 
ματα, σύμβολα ή επιγραφές σχετικά με την κατανάλωση 
καυσίμου ή τις εκπομπές 002 που δεν πληρούν τις απαι¬ 
τήσεις της παρούσας απόφασης, εάν η παρουσία τους 
ενδέχεται να προκαλέσει σύγχυση στους δυνητικούς κα¬ 
ταναλωτές νέων επιβατηγών αυτοκινήτων. 

4. Τα στοιχεία των παραρτημάτων I, II, III και IV της πα¬ 
ρούσας απόφασης να αναγράφονται και στην Ελληνική 
γλώσσα 

Άρθρο 5 

Έλεγχοι 

Το Υπουργείο Ανάπτυξης καθώς οι αρμόδιες υπηρεσίες 
των οικείων Νομαρχιακών Αυτοδιοικήσεων διενεργούν 
τακτικούς και έκτακτους ελέγχους για την τήρηση των 
διατάξεων του άρθρου 4 της παρούσας απόφασης. 

Έλεγχοι είναι δυνατόν να διενεργούνται και από το 
Υπουργείο Περιβάλλοντος Χωροταξίας και Δημοσίων 
Έργων. 

Άρθρο 6 

Κατάρτιση εκθέσεων 

Το Υπουργείο Περιβάλλοντος Χωροταξίας και Δημο¬ 
σίων Έργων σε συνεργασία με το Υπουργείο Ανάπτυξης, 
και με το Υπουργείο Μεταφορών και Επικοινωνιών καταρ¬ 
τίζει έκθεση σχετικά με την αποτελεσματικότητα των δια¬ 
τάξεων της παρούσας απόφασης, η οποία καλύπτει την 
περίοδο από την 18η Ιανουάριου 2001 έως την 31η Δε¬ 
κεμβρίου 2002. Η μορφή αυτής της έκθεσης καθορίζεται 
σύμφωνα με τη διαδικασία που προβλέπεται στο άρθρο 
10 της οδηγίας 99/94/ΕΚ. 

Άρθρο 7 

Κυρώσεις 

1: Σε περιπτώσεις παράβασης των διατάξεων της πα¬ 
ρούσας απόφασης επιβάλλονται οι ακόλουθες διοικητι¬ 
κές κυρώσεις: 

Σε περιπτώσεις παράβασης των διατάξεωντου άρθρου 
4 παράγραφοι 1,2 και 4 το ελάχιστο ύψος του προστίμου 

καθορίζεται σε 100.000 δρχ. (293 ΕΥΡΩ) καιτο μέγιστο σε 
1.000.000 δρχ. (2930 ΕΥΡΩ). 

Σε περιπτώσεις παράβασης των διατάξεων του άρθρου 
4 παράγραφος 3 το ελάχιστο ύψος του προστίμου καθο¬ 
ρίζεται σε 250.000 δρχ. (733 ΕΥΡΩ) και το μέγιστο σε 
2.500.000 δρχ. (7336 ΕΥΡΩ). 

Σε περιπτώσεις υποτροπής τα οριζόμενα πρόστιμα του 
παρόντος άρθρου διπλασιάζονται. 

Κατά των αποφάσεων της επιβολής διοικητικών κυρώ¬ 
σεων χωρεί προσφυγή ενώπιον των διοικητικών δικαστη¬ 
ρίων εφαρμοζομένων σχετικά των διατάξεων των παρα¬ 
γράφων 7 και 8 του άρθρου 57ε του Ν.Δ. 136/1946 «Περί 
κυρώσεως, τροποποιήσεως και συμπληρώσεως του από 


10/11.5.1946 Ν.Δ. Περί Αγορανομικού κώδικα» ως έχει 
τροποποιηθεί και ισχύει. 

2: Για την επιβολή των διοικητικών κυρώσεων του πα¬ 
ρόντος άρθρου στον Νομό Αττικής αρμόδια είναι η Δ/νση 
Τεχνικού Ελέγχου του Υπουργείου Ανάπτυξης και για 
τους άλλους νομούς οι κατά τόπους αρμόδιες Υπηρεσίες 
των Νομαρχιακών αυτοδιοικήσεων. 

Άρθρο 8 
Παραρτήματα 

Προσαρτώνται και αποτελούν αναπόσπαστο μέρος της 
παρούσας απόφασης τα παραρτήματα I, II, III, και IV που 
ακολουθούν: 


ΠΑΡΑΡΤΗΜΑ I 

ΠΕΡΙΓΡΑΦΗ ΤΗΣ ΕΤΙΚΕΤΑΣ ΟΙΚΟΝΟΜΙΑΣ ΚΑΥΣΙΜΟΥ ΚΑΙ ΕΚΠΟΜΠΩΝ 002 

Όλες οι ετικέτες οικονομίας καυσίμου πρέπει να: 

1. είναι σύμφωνες προς τυποποιημένη μορφή, ώστε να αναγνωρίζονται ευκολότερα από τους καταναλωτές· 

2. είναι διαστάσεων 297 πιπι Χ210 πιπι (διαστάσεις Α4) ■ 

3. περιλαμβάνουν αναφορά στο μοντέλο και στον τύπο καυσίμου του επιβατηγού αυτοκινήτου στο οποίο τοποθε¬ 
τούνται· 

4. περιλαμβάνουν την αριθμητική τιμή της επίσημης κατανάλωσης καυσίμου και των επίσημων ειδικών εκπομπών 
002. Η τιμή της επίσημης κατανάλωσης καυσίμου εκφράζεται σε λίτρα ανά 100 χιλιόμετρα (1/100 Κπι), με ακρίβεια ενός 
δεκαδικού ψηφίου. Η τιμή των επισήμων ειδικών εκπομπών 002 πρέπει να εκφράζεται στρογγυλεμένη στον πλησιέ- 
στερο ακέραιο αριθμό, σε γραμμάρια ανά χιλιόμετρο (ς|/Κπι) ■ 

5. περιλαμβάνουν το ακόλουθο κείμενο σχετικά με την ύπαρξη του οδηγού κατανάλωσης καυσίμου και εκπομπών 
ΟΟς: «Σε άλατα σημεία πώλησης διατίθεται δωρεάν οδηγός οικονομίας καυσίμου και εκπομπών 002, ο οποίος περι¬ 
λαμβάνει στοιχεία για όλα τα μοντέλα νέων αυτοκινήτων» 

6. περιλαμβάνουν το ακόλουθο κείμενο: «Επιπλέον της αποδοτικότητας ενός αυτοκινήτου από πλευράς κατανάλω¬ 
σης καυσίμων, η συμπεριφορά του οδηγού, καθώς και άλλοι μη τεχνικοί παράγοντες παίζουν ρόλο στον προσδιορισμό 
της κατανάλωσης του καυσίμου και των εκπομπών 002. Το 002 είναι το κύριο αέριο θερμοκηπίου που ευθύνεται για 
την αύξηση της θερμοκρασίας του πλανήτη.» 

Η μορφή είναι η ακόλουθη: 

ΤΟΥ ΑΝΘΡΑΚΑ (002) 


ΚΑΤΑΣΚΕΥΑΣΤΗΣ 


ΜΟΝΤΕΛΟ 


ΚΑΥΣΙΜΟ 



ΕΠΙΣΗΜΗ ΚΑΤΑΝΑΛΩΣΗ ΚΑΥΣΙΜΟΥ 
_ (Σύμφ ωνα με τις διατ άξεις της ΚΥΑ 11375/84 (ΦΕΚ 781/Β/1 - 11-198 4)) 

ΚΥΚΛΟΣ ΟΔΗΓΗΣΗΣ I ΚΑΤΑΝΑΛΩΣΗ ΚΑΥΣΙΜΟΥ 


Εντός Πόλης 

— 

- (Λίτρα /ΙΟΟΧιλιόμετρα) 

Εκτός Πόλης 

- (Λίτρα /ΙΟΟΧιλιόμετρα) 

Εντός και Εκτός Πόλης 
(Συνδυασμός) 

- (Λίτρα/ΙΟΟΧιλιόμετρα) 


ΕΙΔΙΚΕΣ ΕΚΠΟΜΠΕΣ 
ΔΙΟΞΕΙΔΙΟΥ ΤΟΥ ΑΝΘΡΑΚΑ (002> 


(Γραμμάρια / Χιλιόμετρο) 


Σε όλα τα σημεία πώλησης διατίθεται δωρεάν οδηγός οικονομίας 
καυσίμου και εκπομπών 002 ο οποίος περιλαμβάνει στοιχεία για όλα τα 
μοντέλα νέων αυτοκινήτων. 


Επιπλέον της αποδοτικότητας ενός αυτοκινήτου από πλευράς 
κατανάλωσης καυσίμων , η συμπεριφορά του οδηγού καθώς και άλλοι μη 
τεχνικοί παράγοντες, παίζουν ρόλο στον προσδιορισμό της κατανάλωσης 
του καυσίμου και των εκπομπών ΟΟζ ■ Το 002 είναι το κύριο αέριο 
θερμοκηπίου που ευθυνεται για την αύξηση της θερμοκρασίας του πλανήτη. 

ΠΑΡΑΡΤΗΜΑ II 

ΠΕΡΙΓΡΑΦΗ ΤΟΥ ΟΔΗΓΟΥ ΟΙΚΟΝΟΜΙΑΣ ΚΑΥΣΙΜΟΥ ΚΑΙ ΕΚΠΟΜΠΩΝ 002 

Ο οδηγός οικονομίας καυσίμου και εκπομπών 002 περιλαμβάνει, τουλάχιστον, τις ακόλουθες πληροφορίες: 

1. κατάλογο όλων των νέων μοντέλων επιβατηγών αυτοκινήτων που διατίθενται προς αγορά εντός της Ελλάδος, σε 
ετήσια βάση, στον οποίο τα αυτοκίνητα συγκεντρώνονται ανά μάρκα, κατ’ αλφαβητική σειρά. Εάν σε ένα κράτος μέ¬ 
λος ο κατάλογος ενημερώνεται περισσότερο από μια φορά ετησίως, τότε ο οδηγός θα πρέπει να περιέχει κατάλογο 
όλων των νέων μοντέλων επιβατηγών αυτοκινήτων που είναι διαθέσιμα κατά την ημερομηνία δημοσίευσης αυτής της 
ενημέρωσης- 

2. για κάθε μοντέλο που υπάρχει στον οδηγό, το είδος καυσίμου, την αριθμητική τιμή της επίσημης κατανάλωσης 
καυσίμου και των επισήμων ειδικών εκπομπών 002. Η τιμή της επίσημης κατανάλωσης καυσίμου εκφράζεται σε λίτρα 
ανά 100 χιλιόμετρα (1/100 (<γπ) και αναγράφεται με ακρίβεια ενός δεκαδικού ψηφίου. Η τιμή των επίσημων ειδικών εκ¬ 
πομπών 002 εκφράζεται, στρογγυλεμένη στον πλησιέστερο ακέραιο αριθμό, σε γραμμάρια ανά χιλιόμετρο (ρ/Κπι). 

3. κατάλογο, σε εμφανές σημείο, των δέκα πλέον αποδοτικών από πλευράς κατανάλωσης καυσίμου μοντέλων νέων 
επιβατηγών αυτοκινήτων που κατατάσσονται κατ’ αύξουσατάξη ειδικών εκπομπών 002 για κάθε τύπο καυσίμου. Ο κα¬ 
τάλογος πρέπει να περιλαμβάνει το μοντέλο, την αριθμητική τιμή της επίσημης κατανάλωσης καυσίμου και των επί¬ 
σημων ειδικών εκπομπών 002 ' 

4. συμβουλές προς τους οδηγούς ότι, εάν χρησιμοποιούν ορθά και συντηρούν τακτικά το όχημα καθώς και ανάλογα 
τοντρόπο που οδηγούν, αν δηλαδή, παραδείγματος χάριν, αποφεύγουν την επιθετική οδήγηση, ταξιδεύουν με μικρό¬ 
τερη ταχύτητα, προβλέπουν εγκαίρως την πέδηση, φουσκώνουν σωστά τα λάστιχα, μειώνουν τα χρονικά διαστήματα 
λειτουργίας του κινητήρα στο νεκρό σημείο, αποφεύγουντη μεταφορά υπερβολικού βάρους κ.λπ., βελτιώνουν την κα¬ 
τανάλωση καυσίμου και μειώνουν τις εκπομπές 002 του επιβατηγού τους αυτοκινήτου 1 

5. εξήγηση των επιπτώσεωντων εκπομπών αερίων θερμοκηπίου, της ενδεχόμενης αλλαγήςτου κλίματος και της σχέ¬ 
σης των παραγόντων αυτών με τα αυτοκίνητα, καθώς και αναφορά στις διάφορες επιλογές καυσίμου που προσφέρο- 
νται στους καταναλωτές και τις επιπτώσεις τους στο περιβάλλον βάσει των πλέον πρόσφατων επιστημονικών στοιχεί¬ 
ων και των νομοθετικών απαιτήσεων 

6. αναφορά στο στόχοτης Κοινότητας όσον αφορά τη μέση εκπομπή 002 των νέων επιβατηγών αυτοκινήτων και στην 
ημερομηνία κατά την οποία θα πρέπει να έχει επιτευχθεί αυτός ο στόχος- 

7. αναφορά στον οδηγό ΙηίθΓΠΘί της Επιτροπής για την οικονομία καυσίμου και τις εκπομπές 002, εφόσον αυτός 
υπάρχει. 

ΠΑΡΑΡΤΗΜΑ III 

ΠΕΡΙΓΡΑΦΗ ΤΗΣ ΑΦΙΣΑΣ ΠΟΥ ΕΚΤΙΘΕΤΑΙ ΣΤΟ ΣΗΜΕΙΟ ΠΩΛΗΣΗΣ 

Η αφίσα (ή οι αφίσες) πληροί(-ούν), τουλάχιστον, τις ακόλουθες ελάχιστες απαιτήσεις: 

1. έχουν ελάχιστες διαστάσεις 70 επί X 50 οπτ 

2 . οι πληροφορίες στην αφίσα θα πρέπει να είναι ευανάγνωστες· 

3. τα μοντέλα επιβατηγών αυτοκινήτων πρέπει να συγκεντρώνονται ανά ομάδες και να κατατάσσονται σε κατάλογο 
χωριστά, σύμφωνα, με τον τύπο καυσίμου (π.χ. πετρέλαιο ή ντίζελ). Για κάθε τύπο καυσίμου, τα μοντέλα διαβαθμίζο¬ 
νται κατά αύξουσατάξη εκπομπών 002 , με το μοντέλο με τη χαμηλότερη επίσημη κατανάλωση τοποθετημένο στην κο¬ 
ρυφή του καταλόγου· 

4. για κάθε μοντέλο επιβατηγού αυτοκινήτου που περιλαμβάνεται στον κατάλογο, αναγράφεται η αριθμητική τιμή 
της επίσημης κατανάλωσης καυσίμου και των επίσημων ειδικών εκπομπών 002 . Η τιμή της επίσημης κατανάλωσης 
καυσίμου εκφράζεται σε λίτρα ανά 100 χιλιόμετρα (1/100 1<πι) και αναγράφεται με ακρίβεια ενός δεκαδικού ψηφίου. Η 
τιμή των επίσημων ειδικών εκπομπών 002 εκφράζεται, στρογγυλεμένη στον πλησιέστερο ακέραιο αριθμό, σε γραμ¬ 
μάρια ανά χιλιόμετρο ( 9 /Κηη). 

Η μορφή είναι η ακόλουθη: 


Τύπος 

καυσίμου 

Κατάταξη 

(Α/Α) 

Μοντέλο 

Εκπομπές 

οο 2 

(Γ ραμμάρια 
ανά 

Χιλιόμετρο) 

Κατανάλωση Καυσίμου 
(Λίτρα /100 Χιλιόμετρα) 

Εντός 

Πόλης 

Εκτός 

Πόλης 

Εντός 

και 

Εκτός 

Πόλης 

Βενζίνη 

1 






2 






. .. 






Πετρέλαιο 

Γ 1 






2 






... 







5. η αφίσα περιλαμβάνει το ακόλουθο κείμενο σχετικά με τη διαθεσιμότητα του οδηγού οικονομίας καυσίμου και εκ¬ 
πομπών 002 : «Σε όλα τα σημεία πώλησης διατίθεται δωρεάν οδηγός οικονομίας καυσίμου και εκπομπών 002 όλωντων 
νέων επιβατηγών αυτοκινήτων»· 

6 . η αφίσα περιλαμβάνει το ακόλουθο κείμενο: «Επιπλέον της αποδοτικότητας ενός αυτοκινήτου από πλευράς κα¬ 
τανάλωσης καυσίμων, η συμπεριφορά του οδηγού, καθώς και άλλοι μη τεχνικοί παράγοντες παίζουν ρόλο στον προσ¬ 
διορισμό της κατανάλωσης του καυσίμου και των εκπομπών 002 . Το 002 είναι το κύριο αέριο θερμοκηπίου που ευθύ- 
νεται για την αύξηση της θερμοκρασίας του πλανήτη » 1 

7. η αφίσα ενημερώνεται πλήρως τουλάχιστον ανά εξάμηνο. Μεταξύ δύο αναθεωρήσεώντης, τα νέα αυτοκίνητα προ¬ 
στίθενται στο κάτω μέρος του καταλόγου. 


ΠΑΡΑΡΤΗΜΑ IV 

ΠΑΡΟΧΗ ΣΤΟΙΧΕΙΩΝ ΓΙΑ ΤΗΝ ΚΑΤΑΝΑΛΩΣΗ ΚΑΥΣΙΜΟΥ ΚΑΙ ΤΙΣ ΕΚΠΟΜΠΕΣ 002 ΣΤΑ ΔΙΑΦΗΜΙΣΤΙΚΑ ΕΝΤΥΠΑ 

Όλα τα διαφημιστικά έντυπα περιλαμβάνουν τα επίσημα στοιχεία σχετικά με την κατανάλωση καυσίμου και τις επί¬ 
σημες ειδικές εκπομπές 002 των οικείων οχημάτων. Οι πληροφορίες αυτές θα πρέπει, τουλάχιστον, να πληρούν τις 
ακόλουθες απαιτήσεις: 

1 . να είναι ευανάγνωστες και εξίσου εμφανείς με το κύριο μέρος των πληροφοριών που περιλαμβάνονται στο δια¬ 
φημιστικό έντυπο 1 

2 . να γίνονται εύκολα κατανοητές, ακόμη και με μια γρήγορη ματιά 1 

3. να παρέχουν στοιχεία για την επίσημη κατανάλωση καυσίμου όλων των διαφορετικών μοντέλων αυτοκινήτων που 
περιλαμβάνονται στο διαφημιστικό υλικό. Εάν περιλαμβάνονται περισσότερα από ένα μοντέλα, τότε είναι δυνατό είτε 
να αναγράφονται τα στοιχεία για την επίσημη κατανάλωση καυσίμου όλων των μοντέλων, είτε να αναφέρεται η μεγα¬ 
λύτερη και η μικρότερη κατανάλωση καυσίμου. Η κατανάλωση καυσίμου εκφράζεται σε λίτρα ανά 100 χιλιόμετρα (1/100 
Κπι). Όλα τα αριθμητικά στοιχεία αναγράφονται με ακρίβεια ενός δεκαδικού ψηφίου. Εάν στο διαφημιστικό υλικό ανα- 
φέρεται μόνο η εμπορική επωνυμία της μάρκας και όχι συγκεκριμένο μοντέλο, τότε δεν είναι απαραίτητο να παρέχο¬ 
νται στοιχεία για την κατανάλωση καυσίμου. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΚΕΦΑΛΑΙΟ Γ 
ΤΕΛΙΚΕΣ ΔΙΑΤΑΞΕΙΣ 
Άρθρο 9 

Από τις διατάξεις της παρούσας απόφασης δεν προκα- 
λείται δαπάνη σε βάρος του κρατικού προϋπολογισμού. 
Άρθρο 10 

Κάθε διάταξη που αντίκειται στις διατάξεις της παρού¬ 
σας απόφασης ή ανάγεται σε θέματα που ρυθμίζονται 
από αυτήν, καταργείται. 

Άρθρο 11 

Η παρούσα απόφαση, εκτός των διατάξεων του άρθρου 

-* 


4 παράγραφος 2, ισχύει από τη δημοσίευσή της στην 
Εφημερίδα της Κυβερνήσεως. 

Η εφαρμογή των διατάξεων του άρθρου 4 παράγραφος 
2 τίθενται σε ισχύ τρεις(3) μήνες μετά τη δημοσίευση της 
παρούσας απόφασης στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,25 Ιανουάριου 2002 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΥΦΥΠ. ΑΝΑΠΤΥΞΗΣ 

ΝΙΚΟΣ ΧΡΙΣΤΟΔΟΥΛΑΚΗΣ ΧΡΗΣΤΟΣ ΘΕΟΔΩΡΟΥ 

ΥΦΥΠ. ΠΕΡΙΒΑΛΛΟΝΤΟΣ, 

ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΡΟΔΟΥΛΑΖΗΣΗ X. ΒΕΡΕΛΗΣ 


Αριθ. 18 (2) 

Συγκρότηση συνεργείου υπερωριακής απασχόλησης για 
τους μήνες Φεβρουάριο - Μάρτιο - Απρίλιο - Μάιο - Ιού¬ 
νιο και Σεπτέμβριο - Οκτώβριο - Νοέμβριο έτους 2002 
στη Νομαρχία Δράμας. 

Ο ΝΟΜΑΡΧΗΣ ΔΡΑΜΑΣ 

Έχοντας υπόψη: 

1. Τις διατάξεις του άρθρου 39 του Ν. 2218/94. 

2. Τις διατάξεις της παραγράφου 7 του άρθρου 25 του 
Ν. 2738/1999. 

3. Τιςδιατάξειςτου άρθρου 15του Ν. 2592/98, όπως αυ¬ 
τές αντικατέστησαν τις διατάξεις των παραγράφων 1 και 
2του άρθρου 18 του Ν. 2470/97. 

4. Το αριθμ. 2/88487/0022/7.12.1999 έγγραφο της 
22ης Διεύθυνσης μισθολογίου του Γ.Λ.Κ. «Παροχή οδη¬ 


γιών για την υλοποίηση της μισθολογικής πολιτικής κλπ». 

5. Τις ανάγκες της Δ/νσης Σχεδιασμού και Προγραμμα¬ 
τισμού, για την επιτάχυνση της έγκαιρης εκπόνησης σχε¬ 
δίων Προγραμμάτων, έργων και μέτρων Οικονομικής, 
Κοινωνικής και Πολιτιστικής Ανάπτυξης του Νομού. 

6. Το γεγονός ότι ο όγκος εργασίας της Δ/νσης Σχεδια- 
σμού και Προγραμματισμού είναι δυσανάλογος με τον αριθ¬ 
μό των υπηρετούντων σ’ αυτήν υπαλλήλων, αποφασίζουμε: 

Εγκρίνουμε την καθιέρωση υπερωριακής απασχόλη¬ 
σης για το χρονικό διάστημα από 1.2.2002 μέχρι 
30.11.2002 των υπαλλήλων της Δ/νσης Σχεδιασμού και 
Προγραμματισμού κατά τις απογευματινές ώρες, της 
εβδομάδας οι οποίοι θα απασχοληθούν για την εκπόνηση 
Σχεδίων Προγραμμάτων, έργων και μέτρων Οικονομικής, 
Κοινωνικής και Πολιτιστικής Ανάπτυξης του Νομού. 


ΜΗΝΕΣ 


ΑΙΑ 

ΟΝΟΜΑΤΕΠΩΝΥΜΟ 

ΕΙΔΙΚΟΤΗΤΑ 

2°ς 

3 ° ς 

4»5 

5 ος 

6° ς 

9 °ς 

10 οί 

II ” * 1 2 3 4 5 

ΕΙΔΟΣ 

ΕΡΓΑΣΙΑΣ 

1 

Λαλισσίδης Νικόλαος 

Αρχιτέκτων 

Μηχανικός 

34 

34 

34 

34 

34 

34 

34 

34 

Προγραμματισμός και 

παρακολούθηση 

προγραμμάτων 

2 

Χατζηαϊβάζ Ιορδάνης 

Οικονομολόγος 

34 

34 

34 

34 

34 

34 

34 

34 

Συγκρότηση και 
τήρηση στατιστικών 
στοιχείων, ανάπτυξη 
προγραμμάτων 

3 

Τζήμου Ευανθία 

Αρχιτέκτων 

Μηχανικός 

34 

34 

34 

34 

34 

34 

34 

34 

Εκπόνηση και 
εφαρμογή 
προγραμμάτων 
Τουριστικής ανάπτυξης 

4 

Κωνσταντινίδου 

Παρθένα 

Μηχανολόγος 

Μηχανικός 

34 

34 

34 

34 

34 

34 

34 

34 

Εκπόνηση και 
εφαρμογή Προγρ/των 
Πολιτιστικής ανάπτυξης 

5 

Ηλιάδης Παναγιώτης 

Οδηγός 

34 

34 

34 

34 

34 

34 

34 

34 

Μεταφορά 

προσωπικού 

6 

Κούνιος Χρυσολόγης 

Προσωπικού 

Η/Υ 

34 

34 

34 

34 

34 

34 

34 

34 

Εξυπηρέτηση της 

Δ/νσης Σχεδιασμού σε 

μηχανογραφικές 

εφαρμογές 

7 

Γιαννίκη Χρυσή 

Προσωπικού 

Η/Υ 

34 

34 

34 

34 

34 

34 

34 

34 

Εξυπηρέτηση της 

Δ/νσης Σχεδιασμού σε 

μηχανογραφικές 

εφαρμογές 

8 

Κωνσταντινίδης 

Νικόλαος 

Διοικητικός 

34 

34 

34 

34 

34 

34 

34 

34 

Σύνταξη 

προγραμμάτων 

Σχολικής Στέγης και 
Αθλητισμού 

9 

Χατζηγεωργίου 

Δημήτριος 

Ηλεκτρονικός 

Εργοδηγός 

34 

34 

34 

34 

34 

34 

34 

34 

Προγραμματισμός και 

παρακολούθηση 

προγραμμάτων 

ΣΥΝΟΛΟ ΩΡΩΝ 

306 

306 

306 

306 

306 

306 

306 

306 



Εξουσιοδοτούμε τον Δ/ντη Σχεδιασμού και Προγραμ¬ 
ματισμού να συγκροτήσει με απόφασή του τα ανάλογα 
συνεργεία υπερωριακής Απασχόλησης των ανωτέρω 
υπαλλήλων. Η δαπάνη που θα προκύψει από την υπερω- 
ριακή απασχόληση υπολογίζεται ότι θα ανέλθει στο ποσό 
των 3.200.000 δρχ. περίπου και θα καλυφθεί από ιδία έσο¬ 
δα της Ν.Α. και από τον φορέα 052 και ΚΑΕ 0511 του προ¬ 


ϋπολογισμού οικ.έτους 2002 στον οποίο υπάρχει εγγε¬ 
γραμμένη πίστωση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Δράμα,10 Ιανουάριου 2002 
Ο Νομάρχης 

ΚΩΝΣΤΑΝΤΙΝΟΣ ΕΥΜΟΙΡΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




























